Diari Oficial de la Generalitat Valenciana


Sumari del DOGV 5836, del 27-08-2008 (2008/8926)

Aprovació de les bases per a la provisió d'un lloc d'arquitecte tècnic pertanyent a la plantilla del personal funcionari de l'Ajuntament de Godelleta per mitjà de concurs de mèrits obert a altres administracions públiques. Ref. exp. 100-2008.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/8926


Data del document
:   15-07-2008

Organisme emissor
:   Ajuntament de Godelleta

Tipus de document
:   Convocatòria

Descriptors 

:   * Godelleta
    * administració local
    * professió de l'urbanisme
    * concurs administratiu

Aprovació de les bases per a la provisió d'un lloc d'arquitecte tècnic pertanyent a la plantilla del personal funcionari de l'Ajuntament de Godelleta per mitjà de concurs de mèrits obert a altres administracions públiques. Ref. exp. 100-2008. [2008/8926]  
La Junta de Govern Local, en la sessió que tingué lloc el 26 de juny de 2008, es van aprovar les bases i la convocatòria per a cobrir el lloc de treball d'arquitecte tècnic vacant en la plantilla de personal de l'Ajuntament de Godelleta, per mitjà del sistema de concurs de mèrits.  
S'adjunten les bases reguladores que regiran la convocatòria.  
Contra estes bases, que posen fi a la via administrativa, els interessats podran interposar un recurs de reposició en el termini d'un mes davant de l'Alcaldia, previ al contenciós administratiu, en el termini de dos mesos davant del Jutjat Contenciós Administratiu de València, a partir de l'endemà de la publicació del seu anunci en el Diari Oficial de la Comunitat Valenciana (article 46 de la Llei 29/1998, de 13 de juliol, Reguladora de la Jurisdicció Contenciosa Administrativa).  
Godelleta, 15 de juliol de 2008.- L'alcalde: Salvador Enrique Marín Clemente.  
Bases per a la provisió d'un lloc d'arquitecte tècnic pertanyent a la plantilla del personal funcionari de l'Ajuntament de Godelleta per mitjà de concurs de mèrits obert a altres administracions públiques  
Primera. Objecte de la convocatòria  
És objecte d'estes bases regular la convocatòria per a la provisió en propietat d'un lloc de treball vacant en la plantilla del personal funcionari d'arquitecte tècnic, per mitjà del sistema de concurs de mèrits obert a altres administracions públiques.  
El lloc es troba enquadrat dins del catàleg de llocs de treball de personal funcionari codi del lloc: PF/2  
Nombre de places: una.  
Escala: administració especial.  
Subescala: tècnica.  
Classe: mitjans.  
Grup de classificació professional: grup B, subgrup A2, d'acord amb el que disposa l'article 76 i la disposició transitòria tercera de la Llei 7/2007, de 12 d'abril, l'Estatut Bàsic de l'Empleat Públic.  
Titulació exigida: arquitecte tècnic o equivalent.  
Jornada laboral: dedicació parcial. Total 25 hores setmana (sobre 37,5 h/s) total tres dies a la setmana, dels quals un serà jornada de matí i vesprada. La distribució de la jornada serà per acord de l'Alcaldia, que podrà ser continuada de matí i vesprada.  
Nivell de complement de destinació: 26.  
Les funcions d'arquitecte/a tècnic/a funcionari/ària: les que figuren en el catàleg i relació de llocs de treball que aprove l'Ajuntament.  
Segona. Condicions d'admissió d'aspirants  
Per a formar part en les proves de selecció caldrà:  
a) Ser funcionari de carrera de qualsevol administració pública, siga quina siga la seua situació administrativa, excepte el suspens en ferm mentre dure la suspensió i l'excedent voluntari per interés particular durant el termini legal obligatori de permanència en la dita situació, sempre que reunisquen els requisits determinats en la convocatòria en la data que acabe el termini de presentació de les sol·licituds de participació.   
b) Tindre una antiguitat de, si més no, sis anys com a funcionari de carrera en un lloc igual al de l'objecte d'esta convocatòria, el dia de la finalització del termini de presentació de sol·licituds de participació, segons el que disposa el 23 del Decret 33/1999, de 9 de març, del Govern Valencià.  
Tercera. Forma i termini de presentació d'instàncies  
Les sol·licituds per a requerir prendre part en el concurs de mèrits es presentaran segons el model que s'adjunta com a annex I i en el qual faran constar que reunixen les condicions exigides en estes bases, es dirigiran a l'alcalde president de l'Ajuntament de Godelleta, i es presentaran en el Registre d'Entrada d'este Ajuntament o bé per mitjà del procediment que regula l'article 38.4 de la Llei 30/1992, en el termini de 20 dies hàbils comptadors a partir de l'endemà de la publicació de l'anunci de la convocatòria en el Boletín Oficial del Estado.  
La sol·licitud haurà d'anar acompanyada per la fotocòpia del DNI o, si és el cas, del passaport.  
S'uniran igualment a esta els justificants de tots els mèrits que s'al·leguen, per a la seua valoració, així com una memòria que versarà sobre una anàlisi general de l'activitat professional en l'àmbit de l'administració local amb especial referència a qualsevol classe de llicències, contractació administrativa i disciplina urbanística, amb una extensió màxima de 20 folis, a lletra Times New Roman, grandària 12 i amb un interlineat de senzill.  
Les bases de la convocatòria es publicaran íntegrament en el Diari Oficial de la Comunitat Valenciana, es publicaran igualment al tauler d'anuncis de l'Ajuntament, i s'inserirà un extracte de la convocatòria en el Boletín Oficial del Estado.   
Quarta. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini d'un mes, declarant aprovada la llista provisional d'admesos i exclosos. En la dita resolució, que es publicarà al tauler d'edictes de l'Ajuntament, s'indicarà un termini de 10 dies hàbils per a l'esmena.  
Transcorregut el termini d'esmena, l'Alcaldia aprovarà la llista definitiva d'aspirants admesos i exclosos, que es publicarà al tauler d'edictes de l'Ajuntament. En esta es farà constar la composició de la comissió de valoració i així mateix en la mateixa publicació es farà constar el dia, l'hora i el lloc en què hauran de reunir-se per a dur a terme la valoració dels mèrits aportats pels aspirants.  
Cinquena. Comissió de valoració  
La comissió de valoració estarà constituïda per un total de cinc membres amb veu i vot:  
- President. Funcionari de carrera designat per l'Alcaldia.   
- Secretari. Actuarà com a secretari, amb veu i vot, el que ho és de la corporació, o funcionari d'este Ajuntament en qui delegue.  
Tres vocals que hauran de ser nomenats per l'Alcaldia d'entre funcionaris de carrera pertanyents a l'administració local, la titulació dels quals pertanga a la mateixa àrea de coneixements del lloc convocat.  
Els membres de la comissió de valoració hauran de pertànyer a un grup de titulació igual o superior a la requerida per al lloc que es convoca.  
La composició de l'òrgan de valoració respondrà al principi de professionalitat i especialització dels seus membres. El seu funcionament s'ajustarà a les regles d'imparcialitat i objectivitat (article 79.1 in fine de la Llei 7/2007, de 12 d'abril, de l'Estatut Bàsic de l'Empleat Públic).  
L'abstenció i la recusació dels membres de la comissió de valoració serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisena. Valoració de mèrits  
La puntuació total màxima que podrà obtindre's en este procés serà de 19 punts, i els aspirants hauran d'obtindre per a superar-lo un mínim de 3,80 punts.  
La puntuació total de cada aspirant vindrà determinada per la suma de l'obtinguda per estos en cada un dels apartats que s'establixen en esta base.  
En cas d'empat, caldrà ajustar-se al que disposa l'article 44 del Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat, i d'acord amb este, es resoldrà en primer terme en favor de l'aspirant que haja obtingut major puntuació en l'apartat d'experiència professional. Si persistira el mateix, en favor de l'aspirant que haja obtingut major puntuació en apartat de grau personal, i si encara així persistira, es resoldrà per sorteig per mitjà del sistema que determine el tribunal.  
La valoració dels mèrits computables es realitzarà d'acord amb els apartats següents:  
A) Formació  
Cursos de formació i perfeccionament convocats o homologats per la Generalitat Valenciana o la Diputació Provincial de València, fins a un màxim de 2,50 punts, d'acord amb l'escala següent:  
a) de 100 o més hores: 2,00 punts  
b) de 75 o més hores: 1,50 punts  
c) de 50 o més hores: 1,00 punts  
d) de 25 o més hores: 0,50 punts.  
e) de 15 o més hores: 0,20 punts.  
B) Experiència/antiguitat  
Es valoraran els servicis prestats com a funcionari de carrera en qualsevol administració pública en lloc igual al convocat.  
0,05 punts per cada mes de servicis, amb un màxim de 9 punts.  
C) Grau personal  
Per cada grau consolidat inferior al lloc convocat: 1 punt, amb un màxim de 2 punts.  
Per cada grau consolidat igual o superior al del lloc convocat: 2 punts.  
La puntuació màxima que podrà obtindre's en este apartat serà de 4 punts.  
D) Memòria  
Cada aspirant haurà d'aportar una memòria que versarà sobre una anàlisi general de l'activitat professional en l'àmbit de l'administració local, amb especial referència a qualsevol classe de llicències, contractació administrativa i disciplina urbanística, amb una extensió màxima de 20 folis, en lletra Times New Roman, grandària 12 i amb un interlineat senzill.   
La puntuació màxima que podrà obtindre's en este apartat serà de 3,50 punts.  
Setena. Relació d'aprovats, presentació de documents i nomenament  
Una vegada acabada l'avaluació dels aspirants es vindrà a adjudicar provisionalment el lloc convocat, d'acord amb el resultat de la dita avaluació.  
El resultat del concurs, es reflectirà en una relació comprensiva de la totalitat del personal concursant, ordenada de major a menor puntuació, amb indicació per a cada concursant de la puntación obtinguda en cada apartat.  
Esta relació serà exposada al públic als locals de l'Ajuntament, durant el termini de 10 dies hàbils, durant els quals els concursants podran formular reclamacions.  
Transcorregut el dit termini, i resoltes les reclamacions, la comissió formularà proposta definitiva d'adjudicació del lloc a favor de l'aspirant que hi ha obtingut la major puntuació, i la remetrà a l'òrgan convocant per a la seua publicació després de la resolució motivada d'este.  
La resolució d'adjudicació del concurs indicarà la data en què haurà d'efectuar-se el cessament del lloc de treball que s'exercisca en eixe moment i la data de presa de possessió. El termini de presa de possessió començarà a comptar-se a partir de l'endemà del cessament.  
Huitena. Incidències  
Estes bases i la convocatòria podran ser impugnades de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la convocatòria i les seues bases, que posen fi a la via administrativa, els interessats podran interposar un recurs de reposició en el termini d'un mes davant de l'Alcaldia, previ al contenciós administratiu en el termini de dos mesos davant del Jutjat Contenciós Administratiu de València, a partir de l'endemà de la publicació del seu anunci en el Diari Oficial de la Comunitat Valenciana.  
Annex I (model d'instància)  
(Nom i cognoms) ... major d'edat, amb NIF ..., veí de ... CP ... domiciliat en ... núm. ... pis ... porta ... telèfon ... mòbil ... fax ... exposa:  
Primer  
Que vista la convocatòria anunciada en el Boletín Oficial del Estado núm. ... , de data ... , en relació amb la convocatòria per a la provisió per mitjà del sistema de concurs de mèrits del lloc de treball d'arquitecte tècnic de l'Ajuntament de Godelleta d'acord amb les bases que es publiquen en el Diari Oficial de la Comunitat Valenciana número ... , de data ... .  
Segon  
Que declara sota jurament i la seua responsabilitat que reunix totes i cada una de les condicions exigides en les bases referides a la data d'expiració del termini de presentació de la instància.  
Tercer  
Que declara conéixer les bases generals de la convocatòria per a la provisió del lloc de treball d'arquitecte tècnic per mitjà del sistema de concurs de mèrits.  
Quart  
Que adjunta documents justificatius dels mèrits exigits, (com també la memòria).  
Per tot això, sol·licita que s'admeta esta sol·licitud per a participar en el concurs de mèrits de referència.  
(Lloc) ..., (data) ... .- El sol·licitant: ...   
Alcaldia presidència de l'Ajuntament de Godelleta